Държавен вестник, бр. 10, 2022 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  10
Изискването за входящо минимално ква­
лификационно равнище при продължаващо 
професионално образование и обучение е 
придобита квалификация по професия с първа 
степен на професионална квалификация от 
област на образование „Стопанско управление 
и администрация“.
Здравословното състояние на кандидата се 
удостоверява с медицински документ, доказващ, 
че професията, по която желае да се обучава, 
не му е противопоказна.
1.2. Валидиране на професионални знания, 
умения и компетентности
Придобиването на квалификация по про­
фесията „Офис-секретар“ или част от нея чрез 
валидиране на придобити с неформално или 
информално учене резултати от ученето се 
осъществява съгласно Наредба № 2 от 2014 г. 
за условията и реда за валидиране на профе­
сионални знания, умения и компетентности, 
издадена от министъра на образованието и 
науката (ДВ, бр. 96 от 2014 г.).
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Офис-секретарят осъществява трудовата си 
дейност в организации от различни отрасли 
на икономиката, държавната администрация, 
финансови институции и др.
Офис-секретарят спазва нормативната база, 
свързана с конкретната дейност в организация­
та; изпълнява технически функции във връзка 
с работата на ръководни лица и служители; из­
вършва дейности, свързани с документооборота 
на организацията; приема, предава и обработва 
входяща и изходяща кореспонденция и я насочва 
за разглеждане от ръководителя, различните 
отдели или конкретни изпълнители; съставя 
и систематизира различни видове документи, 
свързани с текущата работа на организацията; 
спазва правилата за регистриране, съхранение и 
архивиране на документите; приема, регистрира 
и предава, след резолюция от ръководителя, вхо­
дящите документи по съответните направления, 
като следи за сроковете; приема и координира 
телефонни обаждания и писмени съобщения 
по електронна поща; работи с база данни и 
програмен продукт за получената и изпратената 
кореспонденция; осигурява приема на външни 
посетители в съответствие с установения ред.
Офис-секретарят отговаря за цялостната 
организация при провеждането на заседания, 
съвещания и делови срещи, като осигурява 
необходимите материални условия – зала, 
оборудване, уведомява участниците за времето, 
мястото и дневния ред, посреща и настанява 
партньорите и/или клиентите. Участва в ра­
ботни срещи и съвещания, като води протокол 
и го оформя по подходящ начин за използване 
от ръководителя или друг персонал от органи­
зацията; осъществява писмена и електронна 
делова кореспонденция и бизнес комуникация 
на български и чужд език; следи и осигурява 
снабдяването с необходимите канцеларски и 
офис материали; подпомага координирането 
и изпълнението на задачите, включени в сед­
мичния или дневния план-график на ръково­
дителя; подготвя пътуванията на ръководителя 
и на придружаващите го лица в страната и в 
чужбина, попълва стандартни отчетни доку­
менти, свързани с разходите по обслужване на 
дейността в офиса.
Офис-секретарят отговаря за ефективното 
и правилно използване на имуществото и 
предоставената за ползване материално-техни­
ческа база на организацията, недопускане на 
разхищения и злоупотреби при използването 
на материали и консумативи, качеството на 
организацията по техническото обслужване на 
работни срещи и заседания, допуснати греш­
ки при съставяне, обработване, получаване и 
предаване на бизнес кореспонденцията, опаз­
ване на фирмените тайни и конфиденциална 
информация на организацията.
В своята дейност офис-секретарят използва 
офисоборудването в съответствие с инструк­
циите за безопасни условия на труд и за про­
тивопожарна безопасност.
За упражняване на професията са необ­
ходими комуникативни и организаторски 
способности, както и умения за работа в 
екип, инициативност, прецизност, коректност, 
отговорност, толерантност и деликатност в 
служебните взаимоотношения.
При изпълнение на трудовите дейности офис-
секретарят спазва етичните правила и норми 
на поведение при работата с клиенти и служи­
тели. Поддържа добър външен вид и култура 
на поведение, съдействащи за изграждането и 
поддържането на доброто име на организацията.
Работното място на офис-секретаря е в 
работно помещение, обзаведено с подходящи 
офис мебели и оборудвано с компютър, скенер, 
копирна машина, телефон, вътрешна централа, 
ламинатор, уред за унищожаване на документи 
(шредер), мултимедия, кафе машина и др.
Работното време на офис-секретаря е с 
нормална продължителност в съответствие с 
Кодекса на труда.
2.2. Възможности за продължаване на про­
фесионалното обучение
Придобилите професионална квалификация 
по професията „Офис-секретар“ могат да про­
дължат обучението си по друга професия от 
професионално направление „Секретарски и 
административни офис дейности“, ако отговарят 
на условията за входящо минимално образо­
вателно равнище, регламентирано в Закона 
за професионалното образование и обучение 
(ЗПOО) и в рамковите програми. При обучени­
ето единиците резултати от ученето по общата 
професионална подготовка и по отрасловата 
професионална подготовка се зачитат.